《八月兵入京师十月广州始得平安消息 其四》
明代·黎民表

幽蓟襟喉地，边兵造次来。雁门无李牧，马邑有王恢。

故垒秋阴澹，清笳落日催。勒铭麟阁上，应待出群才。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。